text: Lego taber 250 mio. på computerspil
  07 november 2011 kl. 13.12
  Lego taber en kvart milliard - 250 mio.-  kroner på computerspillet Lego Universe, som er floppet - og lukker ved årsskiftet.
  Det skriver Børsen i dag.
  - Vores mål var bare et lille overskud på Lego Universe i 2012, men det kommer vi ikke engang tæt på, siger Mads Nipper, der er koncerndirektør i Lego, med ansvar for salget.
  Spillet som spilles via internettet, lukkes ned den 31. janaur. Spillet har en afdeling, som er gratis. Her har over to millioner deltaget. Men derimod har for få spillet den del af spillet, hvor der betales "abonnement"
  Lukningen betyder, at 10 medarbejdere i Billund mister deres arbejde, mens udviklingsafdelingen i Colorado, USA, må fyre 105. Alle berørte medarbejdere vil blive tilbudt hjælp til at finde nye jobs i eller uden for Lego-koncernen, oplyser Lego.
  